Curepipe: Jenny, 19 An, Porte Mankant Depi 8 Zour – Daily News
Curepipe: Jenny, 19 An, Porte Mankant Depi 8 Zour
Jenny, 19 an ek abitant Curepipe, porte mankant depi 8 zour. So paran inn lans enn avi resers vu ki li pa pe gengn so nouvel. Se enn problem familial ki rasinn sa problem la ek li finn kit lakaz linn ale san oken konsantman so lafami.
Azordi so papa inn kontakte nou lekip pou led publik. Li pe lans enn lapel a zot tou pou donn informasyon lo so tifi si zot kone. Li travay dan enn sant dapel a Ebene ek si kiken inn trouv li, kontak so papa.
Zot kapav telefonn misie Jean lo 59327382.
Dapre versyon papa la, so tifi inn al kot so kopin san so konsantman. Kan li finn kontakte lapolis, zot inn dir zot pa kapav rant ladan akoz li mazer. Misie Jean demande si dimin ariv so tifi kitsoz, kisana pou responsab?
Li bon nou kone ki kan ti gengn bann problem avek lafami tifi la so kopin, Jenny ti al ress kot so amoure. Ek misie Jean finn fer fas boukou menas de lapar lafami garson la. Azordi li per pou sekirite so tifi ek so lafami.
Nou demann led publik pou donn nou informasyon si zot ena lo tifi la. Kot li abite ou kotsa li pe travay exakteman dan Ebene. Mersi lepep. Zot led kapav sap loner enn lafami.